მსოფლიო თასი ჭადრაკში 2017

ჭადრაკის მსოფლიო თასი 2017 — 128-მოთამაშიანი ერთწრიანი ნოკაუტ-ტურნირი ჭადრაკში, რომელიც ჩატარდა თბილისში, საქართველოში, 2017 წლის 2-დან 27 სექტემბრამდე. გამარჯვებული გახდა სომეხი დიდოსტატი ლევონ არონიანი. ეს იყო მისი მეორე გამარჯვება მსოფლიო თასზე, პირველი ტიტულის მოპოვებიდან (2005 წელი) 12 წლის შემდეგ. ეს გახლდათ მსოფლიო თასის რიგით მე-7 გათამაშება.

ტურნირის ორმა საუკეთესო მონაწილემ, არონიანმა და დინ ლიჟენმა, მონაწილეობა მიეღოთ 2018 წლის პრეტენდენტთა ტურნირზე 2018 წლის მსოფლიო ჩემპიონატის ციკლისთვის.

მასპინძლის შერჩევის პროცესი
41-ე საჭადრაკო ოლიმპიადის დროს გამართულ ფიდეს 85-ე კონგრესზე, ორგანიზაციამ მიიღო განაცხადები 2017 წლის მსოფლიო თასისა და 2018 წლის ოლიმპიადის მასპინძლობაზე საქართველოსა და სამხრეთ აფრიკის ეროვნული ფედერაციებისგან. სამხრეთ აფრიკამ მასპინძელ ქალაქებად სან-სიტი და დურბანი წარადგინა, ხოლო საქართველომ — თბილისი და ბათუმი. მიუხედავად იმისა, რომ გარი კასპაროვმა მხარდაჭერა სამხრეთ აფრიკას გამოუცხადა ფიდე-ს საპრეზიდენტო კამპანიის დროს, საქართველოს განაცხადმა გაიმარჯვა 93 ხმით სამხრეთ აფრიკის 58-ის წინააღმდეგ.

ფორმატი
ტურნირი ჩატარდა ნოკაუტ-ფორმატით, იმ გამონაკლისით, რომ გათვალისწინებული იყო მატჩი მესამე ადგილისთვის, თუ ეს საჭირო გახდებოდა (იხ. #საგზური პრეტენდენტთა ტურნირზე).

მატჩები შედგებოდა ორი სტანდარტული დროის კონტროლის თამაშისგან (გარდა ფინალისა და მესამე ადგილისთვის მატჩისა, რომლებიც ოთხი თამაშისგან შედგებოდა). ამ თამაშებისთვის მოჭადრაკეებს ჰქონდათ 90 წუთი პირველი 40 სვლისთვის, რასაც ემატებოდა 30 წუთი პარტიის დასრულებამდე, ყოველ სვლაზე 30-წამის დამატებით.

თუ მატჩი ფრედ დასრულდებოდა, მეორე დღეს იმართებოდა ტაი-ბრეიკი შემდეგი ფორმატით:
ორი პარტია სწრაფ ჭადრაკში (25 წუთი + 10 წამი ყოველ სვლაზე).
თუ ანგარიში ისევ საყაიმო იქნებოდა, გაიმართებოდა კიდევ ორი სწრაფი პარტია (10 წუთი + 10 წამი ყოველ სვლაზე).
კვლავ საყაიმო ანგარიშის შემთხვევაში, ორი პარტია ელვისებურ ჭადრაკში (5 წუთი + 3 წამი ყოველ სვლაზე).
კვლავ საყაიმო ანგარიშის შემთხვევაში, გაიმართებოდა არმაგედონი (სადაც ყაიმი შავების გამარჯვებას ნიშნავს). თეთრებს ექნებოდათ 5 წუთი, შავებს — 4, 3-წამიანი დამატებით 61-ე სვლიდან.

საგზური პრეტენდენტთა ტურნირზე
ტურნირის ორი საუკეთესო მოჭადრაკე საგზურს მიიღებდა 2018 წლის პრეტენდენტთა ტურნირზე.

მაგნუს კარლსენი (მსოფლიო ჩემპიონი) და სერგეი კარიაკინი (რომელსაც უკვე ჰქონდა საგზური) ასევე მონაწილეობდნენ ტურნირში. ამიტომ, წესების მიხედვით, საგზურს მიიღებდა ორი საუკეთესო მოთამაშე, კარლსენისა და კარიაკინის გარდა. სწორედ ამის გამო იყო დაგეგმილი მატჩი მესამე ადგილისთვის, თუ ნახევარფინალისტებს შორის ეს ორი მოჭადრაკე აღმოჩნდებოდა.

საბოლოოდ, კარლსენიც და კარიაკინიც პირველ სამ წრეში გამოეთიშნენ ასპარეზობას, ამიტომ პრეტენდენტთა ტურნირზე საგზურები ორმა ფინალისტმა მიიღო: ლევონ არონიანმა (სომხეთი) და დინ ლიჟენმა (ჩინეთი).

განრიგი
პირველი ექვსი წრე სამ დღეს გრძელდებოდა: ორი დღე განკუთვნილი იყო სტანდარტული პარტიებისთვის და მესამე დღე ტაი-ბრეიკისთვის. ფინალისთვის ხუთი დღე იყო გამოყოფილი.
1-ლი წრე: 3–5 სექტემბერი
მე-2 წრე: 6–8 სექტემბერი
მე-3 წრე: 9–11 სექტემბერი
მე-4 წრე: 12–14 სექტემბერი
მე-5 წრე: 15–17 სექტემბერი
დასვენების დღე: 18 სექტემბერი
მე-6 წრე: 19–21 სექტემბერი
დასვენების დღე: 22 სექტემბერი
ფინალი: 23–27 სექტემბერი

თითოეული წრე იწყებოდა ადგილობრივი დროით 15:00 საათზე.

საპრიზო ფონდი
რეგულაციების თანახმად, ყველა მოთამაშე თავად ფარავდა მგზავრობის ხარჯებს, ხოლო საპრიზო თანხის 20% გადაეცემოდა ფიდეს.

მონაწილეები
მონაწილეები დანომრილები იყვნენ მათი 2017 წლის აგვისტოს ფიდეს რეიტინგის მიხედვით.

ტურნირზე მოხვედრის გზები
მჩ: მსოფლიო ჩემპიონი (1)
მთ15: 2015 წლის მსოფლიო თასის ნახევარფინალისტები (4)
ი15 და ი16: მსოფლიო ჩემპიონები იუნიორთა შორის 2015 და 2016 წლებში (2)
რ: რეიტინგი (საშუალო რეიტინგი 2016 წლის თებერვლიდან 2017 წლის იანვრამდე) (19)
ეჩ16 და ეჩ17: ევროპის ინდივიდუალური ჩემპიონატები 2016 (23) და 2017 (22)
ამჩ16 და ამჩ17: ამერიკის კონტინენტური ჩემპიონატები 2016 (4) და 2017 (6)
აზჩ16 და აზჩ17: აზიის ჩემპიონატები 2016 (5) და 2017 (5)
აფჩ: აფრიკის ჩემპიონატი 2017 (2)
ზ: ზონალური ტურნირები (ზ2.1–ზ4.4)
ჩრდ: ჩრდილოეთის ქვეყნების (ნორდიკული) ჩემპიონატი (1)
პმ: პროფესიონალ მოჭადრაკეთა ასოციაციის ტურის საუკეთესო მონაწილე (1)
პნ: ფიდე-ს პრეზიდენტის ნომინაცია (5)
ომ: ორგანიზატორის მიწვევით (ტურნირის მასპინძელი მხარის კვოტა) (4)

შედეგები, 1-ლი–მე-4 წრეები
სექცია 1
სექცია 2
სექცია 3
სექცია 4
სექცია 5
სექცია 6
სექცია 7
სექცია 8
შედეგები, მე-5–მე-7 წრეები
ფინალი
სკანდალი დრეს-კოდის გამო
მესამე რაუნდის დაწყებამდე ცოტა ხნით ადრე, სადაც ერთმანეთს ანტონ კოვალიოვი და მაქსიმ როდშტეინი უნდა შეხვედროდნენ, არბიტრმა კოვალიოვს შენიშვნა მისცა მუხლებამდე სიგრძის „ბერმუდის“ შორტების გამო. აღსანიშნავია, რომ მას იგივე შორტები ეცვა პირველ ორ რაუნდშიც. ტურნირის ორგანიზატორი, ზურაბ აზმაიფარაშვილი მიუახლოვდა კოვალიოვს და განუცხადა, რომ მისი ჩაცმულობა არღვევდა ფიდე-ს დრეს-კოდს და თუ ტანსაცმელს არ გამოიცვლიდა, ფინანსურად დაისაჯებოდა.

კოვალიოვმა განმარტა, რომ მას შორტები 2015 წლის მსოფლიო თასზეც ეცვა ყოველგვარი ინციდენტის გარეშე, თუმცა აზმაიფარაშვილი ამას არ დაეთანხმა და უთხრა, რომ კოვალიოვი თავისი ჩაცმულობით „ბოშას“ (ინგლ. ) ჰგავდა. კოვალიოვმა ეს ფრაზა რასისტულ შეურაცხყოფად აღიქვა. ამის შემდეგ კოვალიოვმა დატოვა სატურნირო დარბაზი და აღარ დაბრუნებულა, რის გამოც მას წაგება ჩაეთვალა. მან იმავე დღეს დატოვა სასტუმრო და გაფრინდა დალასში, სადაც ტეხასის უნივერსიტეტში კომპიუტერული მეცნიერებების მაგისტრატურაზე სწავლობდა. -მა მომხდარის შესახებ ვრცელი ანგარიში 1 ოქტომბერს გამოაქვეყნა. მოგვიანებით, ფიდე-ს ეთიკის კომისიამ კანადის ფედერაციის საჩივარი არ დააკმაყოფილა იმ მოტივით, რომ კოვალიოვმა უარი თქვა მოსმენაში მონაწილეობაზე და არ დაადასტურა, რომ ფედერაცია მისი სახელით მოქმედებდა.